CELEX: 32002D0226
Language: hr
Date: 2002-03-15 00:00:00
Title: 2002/226/EZ: Odluka Komisije od 15. ožujka 2002. o posebnim zdravstvenim pregledima pri izlovu i preradi određenih školjkaša kod kojih razina biotoksina koji uzrokuje gubitak pamćenja (ASP) prelazi vrijednost utvrđenu Direktivom Vijeća 91/492/EEZ (priopćena pod brojem dokumenta C(2002) 1009)  Tekst značajan za EGP

03/Sv. 014
            
            
               HR
            
            
               Službeni list Europske unije
            
            
               70
            
         32002D0226
   
               L 075/65
            
            
               SLUŽBENI LIST EUROPSKE UNIJE
            
            
               15.03.2002.
            
         
      ODLUKA KOMISIJE
   
   od 15. ožujka 2002.
   o posebnim zdravstvenim pregledima pri izlovu i preradi određenih školjkaša kod kojih razina biotoksina koji uzrokuje gubitak pamćenja (ASP) prelazi vrijednost utvrđenu Direktivom Vijeća 91/492/EEZ
   (priopćena pod brojem dokumenta C(2002) 1009)
   (Tekst značajan za EGP)
   (2002/226/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/492/EEZ od 15. srpnja 1991. o utvrđivanju zdravstvenih uvjeta za proizvodnju i stavljanje na tržište živih školjki (1), kako je zadnje izmijenjena Direktivom 97/79/EZ (2), a posebno posljednji stavak poglavlja V. Priloga toj Direktivi,
   budući da:
   
               (1)
            
            
               Poglavlje V. točka 7.a Priloga Direktivi 91/492/EEZ predviđa da ukupni udio biotoksina koji uzrokuje gubitak pamćenja (amnesic shellfish poison – ASP) u jestivim dijelovima mekušca (u cijelom tijelu ili bilo kojem dijelu koji se posebno jede) ne smije prelaziti 20 mg/kg domoične kiseline (DA), pri čemu se kao metoda određivanja primjenjuje visokodjelotvorna tekućinska kromatografija (HPLC).
            
         
               (2)
            
            
               Za školjke vrsta Pecten maximus i Pecten jacobaeus znanstvene su studije pokazale da je pri koncentracijama domoične kiseline (DA) od 20 do 250 mg/kg u cijelom tijelu, pod određenim ograničavajućim uvjetima, koncentracija domoične kiseline (DA) u mišiću aduktoru i/ili gonadama koje su namijenjene prehrani ljudi obično ispod granice od 20 mg/kg.
            
         
               (3)
            
            
               U svjetlu nedavnih znanstvenih istraživanja može utvrditi razina ASP-a, u odnosu na cijelo tijelo, veća od granice utvrđene Direktivom 91/492/EEZ, ali isključivo za izlov i isključivo za školjke koje vrsta iz uvodne izjave 2.
            
         
               (4)
            
            
               Nadležno tijelo države članice treba izdavati odobrenja objektima koji na poseban način pripremaju te školjke i provjeravati primjenjuju li se na zadovoljavajući način postupci „zdravstvene samokontrole” određene u članku 6. Direktive Vijeća 91/493/EEZ od 22. srpnja 1991. o utvrđivanju zdravstvenih uvjeta za proizvodnju i stavljanje proizvoda ribarstva na tržište (3), kako je zadnje izmijenjena Direktivom 97/79/EZ.
            
         
               (5)
            
            
               Odredbe ove Odluke treba preispitati ako znanstvene spoznaje ukažu na potrebu za uvođenjem drugačijih provjera zdravstvenog stanja ili na potrebu za izmjenama parametara utvrđenih s ciljem zaštite javnog zdravlja.
            
         
               (6)
            
            
               Mjere predviđene ovom Odlukom u skladu su s mišljenjem Stalnog odbora za veterinarstvo,
            
         DONIJELA JE OVU ODLUKU:
   Članak 1.
   1.   Odstupajući od točke 7.a. poglavlja V. Priloga Direktivi 91/492/EEZ, države članice mogu dopustiti izlov školjaka vrsta Pecten maximus i Pecten jacobaeus kod kojih je koncentracija domoične kiseline (DA) u cijelom tijelu veća od 20 mg/kg, ali manja od 250 mg/kg, što ispunjava zahtjeve iz stavka 2.
   2.   Zahtjevi iz stavka 1. su sljedeći:
   
               (a)
            
            
               mekušci se moraju izlovljavati pod uvjetima utvrđenima u Prilogu ovoj Odluci;
            
         
               (b)
            
            
               moraju se prevoziti u spremnicima ili vozilima koja su zapečaćena prema uputama nadležnog tijela te moraju biti otpremljeni izravno iz proizvodnih područja u objekte odobrene za posebnu pripremu tih mekušaca, koja uključuje uklanjanje hepatopankreasa, mekih tkiva ili bilo kojih drugih onečišćenih dijelova koji nisu u skladu s točkom 2. Priloga. Nadležno tijelo mora Komisiji i državama članicama dostaviti popis posebno odobrenih objekata;
            
         
               (c)
            
            
               mora ih pratiti registracijska dokument koji je izdalo nadležno tijelo za svaku pojedinu seriju i u kojem su navedeni svi podaci predviđeni u poglavlju II. točki 6. Priloga Direktivi 91/492/EEZ, kao i anatomski dio ili dijelovi koji se mogu prerađivati za prehranu ljudi. Trajno odobrenje za prijevoz izdano od strane nadležnog tijela nije prihvatljivo;
            
         
               (d)
            
            
               nakon potpunog uklanjanja hepatopankreasa, mekih tkiva i svih drugih zaraženih dijelova, mišić aduktor i/ili gonade namijenjene prehrani ljudi ne smiju sadržavati ASP u količini koja je veća od 20 mg/kg DA, što se određuje metodom HPLC.
            
         Članak 2.
   1.   Svaku seriju konačnog proizvoda mora ispitati posebno odobreni objekt. Ako uzorak, kako je određen u Prilogu, sadrži više od 20 mg/kg DA, cijela se serija mora uništiti pod nadzorom nadležnog tijela.
   2.   Hepatopankreas, meka tkiva i svi drugi toksični dijelovi kod kojih su premašene granice utvrđene u točki 2. Priloga (uključujući krajnji proizvod koji premašuje granicu od 20 mg/kg DA) moraju se uništiti pod nadzorom nadležnog tijela.
   3.   Nadležno se tijelo mora pobrinuti da se „zdravstvena samokontrola” predviđena u članku 6. Direktive 91/493/EEZ primjenjuje na pripremu iz članka 1. stavka 2. točke (b) ove Odluke. Proizvođač mora obavijestiti nadležno tijelo o svim rezultatima u vezi s krajnjim proizvodom koji nisu u skladu s poglavljem V. točkom 7.a Priloga Direktivi 91/492/EEZ.
   Članak 3.
   Odredbe ove Odluke preispituju se u svjetlu znanstvenog napretka.
   Članak 4.
   Ova je Odluka upućena državama članicama.
   
      Sastavljeno u Bruxellesu 15. ožujka 2002.
      
         
            Za Komisiju
         
         David BYRNE
         
         
            Član Komisije
         
      
   
   
      (1)  SL L 268, 24.9.1991., str. 1.
   
      (2)  SL L 24, 30.1.1998., str. 31.
   
      (3)  SL L 268, 24.9.1991., str. 15.
   PRILOG
   
               1.
            
            
               Ne smije se dopustiti izlov češljača vrsta Pecten maximus i Pecten jacobaeus tijekom aktivne epizode biotoksina ASP u vodama proizvodnih područja, kako je utvrđeno u poglavlju VI. točki 2. Priloga Direktivi 91/492/EEZ.
            
         
               2.
            
            
               Može se uvesti režim ograničenog izlova mekušaca kod kojih je koncentracija DA u cijelom tijelu veća od 20 mg/kg ako dvije uzastopne analize uzoraka, uzetih u razmaku od jednog do najviše sedam dana, pokazuju da je koncentracija DA u cijelom mekušcu manja od 250 mg/kg i da je koncentracija DA u dijelovima namijenjenim prehrani ljudi, a koji se moraju analizirati odvojeno, manja od 4,6 mg/kg. Analiza cijelog tijela provodi se na homogenizatu od 10 mekušaca. Analiza jestivih dijelova provodi se na homogenizatu od 10 pojedinačnih dijelova.
            
         
               3.
            
            
               Mjesta uzorkovanja određuje nadležno tijelo kako bi osiguralo da je proizvod u skladu s parametrima navedenima u točki 2. Nakon što se izlov dopusti, uzorkovanje za potrebe ispitivanja DA u mekušcima (u cijelom tijelu te odvojeno u mišiću aduktoru i/ili gonadama) provodi se najmanje jednom tjedno. Izlov se može nastaviti ako su rezultati u skladu s uvjetima navedenima u točki 2.